**ԱՄՓՈՓԱԹԵՐԹ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՀՈՒՆՎԱՐԻ 27-Ի N 90-L ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՓԵՏՐՎԱՐԻ 8-Ի N 148-Լ ՈՐՈՇՈՒՄՆԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**» **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. **ՀՀ վարչապետի աշխատակազմի սոցիալական հարցերի վարչություն**
 | 26.04.2021 |
| N 02/11.8/14264-2021 |
| 1. Նախագծի 1-ին կետի 2-րդ ենթակետով առաջարկվում է Հայաստանի Հանրապետության կառավարության 2021 թվականի հունվարի 27-ի N 90-Լ որոշման 1-ին, հավելվածի 1-ին և 2-րդ կետերում «վիրավորում ստացած» բառերը փոխարինել «վիրավորում (վնասվածք) ստացած կամ հոգեկան առողջության խնդիր ձեռք բերած» բառերով՝ որպես միջոցառման շահառու նախատեսելով նաև վնասվածք ստացած կամ հոգեկան առողջության խնդիր ձեռք բերած զինծառայողներին:Որոշման 3-րդ կետի 1-ին ենթակետի համաձայն՝ պաշտպանության նախարարը աշխատանքի և սոցիալական հարցերի նախարարություն է ներկայացնում 2020 թվականի սեպտեմբերի 27-ից Ադրբեջանի Հանրապետության կողմից Արցախի Հանրապետության դեմ սանձազերծված ռազմական գործողությունների հետևանքով ***վիրավորում*** ***ստացած***` բժշկական հաստատություններում ստացիոնար պայմաններում բժշկական օգնություն և սպասարկում ստացող (ստացած) անձանց ցուցակները՝ ըստ անհրաժեշտության պարբերաբար թարմացնելով տվյալները: Գտնում ենք, որ նախագծով առաջարկվող փոփոխությունները անհրաժեշտ է տարածել նաև վերոնշյալ ենթակետի վրա՝ այն համապատասխանեցնելով նախատեսվող փոփոխություններին: | **Ընդունվել է:**Համապատասխան փոփոխությունները կատարվել են: |
| 2. Նախագծի հիմնավորման 2-րդ կետը չի համապատասխանում նախագծի բովանդակությանը: | **Ընդունվել է:**Համապատասխան փոփոխությունները կատարվել են: |
| 3. Ամփոփաթերթի վերնագիրը չի համապատասխանում նախագծի վերնագրին: | **Ընդունվել է:**Համապատասխան փոփոխությունները կատարվել են: |
| **2. ՀՀ արդարադատության նախարարություն**  | 01. 04. 2021 |
| N 01/27.2/7669-2021 |
| 1. Նախագծի 1-ին կետով առաջարկվում է Հայաստանի Հանրապետության կառավարության 2021 թվականի հունվարի 27-ի N 90-Լ որոշման հավելվածի 2-րդ կետում «վիրավորում ստացած» բառերը փոխարինել «վիրավորում (վնասվածք) ստացած կամ հոգեկան առողջության խնդիր ձեռք բերած» բառերով, արդյունքում նախատեսելով, որ նույն միջոցառման շրջանակում շահառու է համարվում ռազմական գործողությունների հետևանքով վիրավորում (վնասվածք) ստացած կամ հոգեկան առողջության խնդիր ձեռք բերած` բժշկական հաստատություններում բժշկական օգնություն և սպասարկում ստացող (ստացած) անձը, ով չունի հաշմանդամության խումբ կամ ունի կամ կարող է ունենալ հաշմանդամության երրորդ խումբ:Այս առումով հարկ ենք համարում նշել, որ Նախագծով առաջարկվող կարգավորմանը համապատասխան անհրաժեշտ է փոփոխություններ կատարել նաև ՀՀ կառավարության 2021 թվականի հունվարի 27-ի N 90-Լ որոշման վերնագրում, որոշման 1-ին կետում, որոշման հավելվածի վերնագրում և որոշման հավելվածի 1-ին կետում:Միևնույն ժամանակ, հարկ ենք համարում նշել, որ Նախագծի 1-ին կետով առաջարկվող կարգավորմանը համապատասխան անհրաժեշտ է փոփոխություններ կատարել նաև ՀՀ կառավարության 2021 թվականի փետրվարի 8-ի N 148-Լ որոշման վերնագրում, ինչպես նաև որոշմամբ հաստատված հավելվածի վերնագրում:Բացի այդ, նկատի ունենալով այն հանգամանքը, որ Նախագծով առաջարկվում է Հայաստանի Հանրապետության կառավարության 2021 թվականի հունվարի 27-ի N 90-Լ և Հայաստանի Հանրապետության կառավարության 2021 թվականի փետրվարի 8-ի N 148-Լ որոշումների շահառու հանդիսացող անձանց շրջանակը ընդլայնել՝ դրանում ներառելով նաև 2020 թվականի սեպտեմբերի 27-ից Ադրբեջանի Հանրապետության կողմից Արցախի Հանրապետության դեմ սանձազերծված ռազմական գործողությունների հետևանքով ***հոգեկան առողջության խնդիր ձեռք բերած զինծառայողներին***՝ հարկ ենք համարում նշել, որ Հայաստանի Հանրապետության կառավարության 2021 թվականի փետրվարի 8-ի N 148-Լ որոշմամբ նախատեսված մի շարք իրավակարգավորումներ նշված անձանց իրավունքների արդյունավետ իրականացման և ապահովման տեսանկյունից կարող են խնդրահարույց լինել:Մասնավորապես, ՀՀ կառավարության 2021 թվականի փետրվարի 8-ի N 148-Լ որոշմամբ հաստատված հավելվածի 2-րդ և 3-րդ կետերում նշվում է, որ աջակցությունը տրամադրում է Հայաստանի Հանրապետության աշխատանքի և սոցիալական հարցերի նախարարության սոցիալական ապահովության ծառայությունը՝ ***շահառուի կողմից էլեկտրոնային եղանակով ներկայացվող դիմումի հիման վրա***: Դիմումը ներկայացնելու համար շահառուն, 2021 թվականի փետրվարի 9-ից մինչև ապրիլի 15-ը, օոliոe.ssa.am կայքէջից ***մուտք է գործում*** համապատասխան ծրագրային միջավայր և ծառայություն է ներկայացնում իր անունը, ազգանունը, անձը հաստատող փաստաթղթի սերիան ու համարը (անձնագիր կամ նույնականացման քարտ), հետադարձ կապի էլեկտրոնային փոստի հասցեն, բջջային հեռախոսահամարը և իր բանկային հաշվին կցված վճարային քարտի համարը։ Նույն որոշման հավելվածի 13-րդ և 14-րդ կետերում նշվում է նաև, որ Ծառայությունը դիմումը մերժելու կամ հաստատելու մասին անմիջապես էլեկտրոնային հաղորդագրություն է ուղարկում դիմողի (շահառուի) հետ հետադարձ կապի էլեկտրոնային փոստի հասցեին։ Աջակցությունը շահառուի բանկի կողմից վճարվում է միանվագ դրամական օգնության գումարը շահառուի քարտային հաշվին փոխանցելու միջոցով: ***Եթե շահառուն սխալ է նշում իր քարտային հաշվին կցված վճարային քարտի համարը, ապա շահառուի բանկը վճարումն իրականացվում է շահառուի՝ ընտրված բանկի մասնաճյուղ անձամբ ներկայանալու և վերջինիս նույնականացնելու դեպքում:*** *Սույն կետում նշված դեպքում, եթե միանվագ օգնության գումարը բանկին փոխանցելու ամսվան հաջորդող 3 ամսվա ընթացքում բանկին չի ներկայացվում գումարն ստանալու պահանջ, ապա գումարը բանկի կողմից վերադարձվում է Հայաստանի Հանրապետության պետական բյուջե:*Այս առումով նկատի ունենալով այն հանգամանքը, որ Նախագծում նշվում է ***հոգեկան առողջության խնդիր ձեռք բերած անձանց մասին***՝ առաջարկում ենք նշված խոցելի անձանց խմբի համար սահմանել այնպիսի համապատասխան կարգավորումներ, որոնք կապահովեն վերջիններիս իրավունքների լիարժեք իրականացումը: | **Մասամբ է ընդունվել:**Համապատասխան կետերը խմբագրվել են:***Հոգեկան առողջության խնդիր ձեռք բերած անձանց մասով*** համապատասխան կարգավորումներ սահմանելու կարիք չկա, քանի որ շահառուները թեթև վնասվածք ունեցող զինծառայողներն են (ովքեր չունեն հաշմանդամության խումբ կամ ունեն կամ կարող են ունենալ հաշմանդամության երրորդ խումբ): |
| 2. Նախագծի 2-րդ կետի 1-ին ենթակետում «բառերը» բառն անհրաժեշտ է փոխարինել «բառերով» բառով:Բացի այդ, Նախագծի 2-րդ կետի 2-րդ ենթակետում «բառերից» բառն անհրաժեշտ է փոխարինել «բառից» բառով, իսկ «բառերով» բառն՝ «բառերը» բառով: | **Ընդունվել է:**Համապատասխան փոփոխությունները կատարվել են: |
| 3. Նախագծի 3-րդ կետում նշվում է, որ ՀՀ պաշտպանության նախարարը որոշումն ընդունվելուց հետո հնգօրյա ժամկետում ՀՀ աշխատանքի և սոցիալական հարցերի նախարարություն պետք է ներկայացնի 2020 թվականի սեպտեմբերի 27-ից Ադրբեջանի Հանրապետության կողմից Արցախի Հանրապետության դեմ սանձազերծված ռազմական գործողությունների հետևանքով վնասվածք ստացած կամ հոգեկան առողջության խնդիր ձեռք բերած՝ բժշկական հաստատություններում ստացիոնար պայմաններում բժշկական օգնություն և սպասարկում ստացող (ստացած) անձանց ցուցակները՝ ըստ անհրաժեշտության պարբերաբար թարմացնելով տվյալները:Այս առումով նկատի ունենալով այն հանգամանքը, որ Հայաստանի Հանրապետության կառավարության 2021 թվականի հունվարի 27-ի N 90-Լ և Հայաստանի Հանրապետության կառավարության 2021 թվականի փետրվարի 8-ի N 148-Լ որոշումներով արդեն իսկ կարգավորված են Հայաստանի Հանրապեության պաշտպանության նախարարության կողմից Հայաստանի Հանրապետության աշխատանքի և սոցիալական հարցերի նախարարությանը 2020 թվականի սեպտեմբերի 27-ից Ադրբեջանի Հանրապետության կողմից Արցախի Հանրապետության դեմ սանձազերծված ռազմական գործողությունների հետևանքով վիրավորում ստացած` բժշկական հաստատություններում ստացիոնար պայմաններում բժշկական օգնություն և սպասարկում ստացող (ստացած) անձանց վերաբերյալ տվյալները ներկայացնելու հետ կապված հարաբերությունները՝ Նախագծի 3-րդ կետում ամրագրված կարգավորումն անհրաժեշտ է վերանայել: | **Ընդունվել է:**Նախագծի 3-րդ կետը հանվել է: |
| **3. ՀՀ առողջապահության նախարարություն**  | 11. 03. 2021 |
| N ԱԱ/02.1/4505-2021 |
| 1. Նախագծի 1-ին և 3-րդ, նաև հիմնավորման 1.1-րդ, 1.2-րդ և 3-րդ կետերում «հոգեկան առողջության խնդիրներ» արտահայտությունն առաջարկում եմ փոխարինել «հոգեկան առողջության խնդիր» արտահայտությամբ` հիմք ընդունելով «Հոգեբուժական օգնության և սպասարկման մասին» ՀՀ օրենքի հոդված 3-ի 1-ին մասի 4-րդ կետով սահմանված հասկացությունը: | **Ընդունվել է:**Համապատասխան կետերը խմբագրվել են: |
| **4. ՀՀ պաշտպանության նախարարություն** | 12.03.2021թ. |
| N ՊՆ/510/1272-2021 |
| 1. Նախագծի վերաբերյալ դիտո­ղու­թյուններ և առաջարկություններ չունենք: | **Ընդունվել է ի գիտություն:** |
| **5. ՀՀ ֆինանսների նախարարություն** | 19.03.2021թ. |
| N 01/8-3/4002-2021 |
| 1. Հայտնում ենք հետևյալը.Նախագծով նախատեսվում է 2020 թվականի սեպտեմբերի 27-ից Ադրբեջանի Հանրապետության կողմից Արցախի Հանրապետության ուղղությամբ սկսված ռազմական գործողությունների հետևանքով վնասվածք ստացած զինծառայողների շրջանակը ընդլայնել և սոցիալական աջակցություն տրամադրել նաև հոգեկան առողջության խնդիրներ ձեռք բերած զինծառայողներին, ինչպես նաև անձնագիր կամ նույնականացման քարտ չունեցող զինծառայողներին հնարավորություն տալ աջակցություն ստանալու համար դիմել՝ ներկայացնելով ծննդյան վկայականի տվյալները:Ելնելով վերոգրյալից հայտնում ենք, որ Նախագծի ընդունումը կհանգեցնի ՀՀ պետական բյուջեից լրացուցիչ ֆինանսական միջոցների հատկացման անհրաժեշտության, որի չափը հնարավոր չէ գնահատել համապատասխան տեղեկատվության բացակայությամբ պայմանավորված:Միաժամանակ առաջարկում ենք քննարկել բյուջետային ռեսուրսների սահմանափակման պայմաններում լրացուցիչ ընթացիկ պարտավորություններ ստանձնելու նպատակահարմարության հարցը։ | **Ընդունվել է ի գիտություն:**Լրացուցիչ ֆինանսական միջոցների անհրաժեշտություն չի առաջանալու. վճարումներն իրականացվելու են ՀՀ կառավարության 27.01.2021թ. N 90-Լ որոշմամբ հաստատված՝ **2020 թվականի սեպտեմբերի 27-ից Ադրբեջանի Հանրապետության կողմից Արցախի Հանրապետության դեմ սանձազերծված ռազմական գործողությունների հետևանքով վիրավորում ստացած զինծառայողների սոցիալական աջակցության** միջոցառման համար նախատեսված ֆինանսական միջոցներից: |